钦定古今图书集成/明伦汇编/宫闱典/第093卷 > 安康郡主
## 钦定古今图书集成/明伦汇编/宫闱典/第093卷 > 安康郡主

按《宋史公主列传》：安康郡主，魏惠献王女也。初封永
宁郡主，改封通义。以父遗表，遂升安康，归殿前司前
军统领罗忠信子良臣，诏王府主管邓从义谕旨：“皇
女孙郡主宜执妇道，务成肃雍之德，毋敢或违。”赐甲
第居之。良臣以恩转秉义郎，除阁门祗候官。开禧元
年，郡主薨，年三十九。